Zamrznuta saradnja, razmatraju se vize
Srbija zamrzla vojno-ekonomsku saradnju sa Libijom, dok je istovremeno u parlament stigao predlog za ukidanje viza građanima te zemlje
Tri kontradiktorne vesti obeležile su danas odnose Srbije i Libije. Istovremeno kada je prekinuta, to jest zamrznuta vojno-ekonomska saradnja sa Libijom, u parlament je stigao predlog o ukidanju viza građanima ove zemlje. A, kako piše beogradski dnevnik Danas, iako je Srbija u Savetu UN za ljudska prava podržala osudu masovnih kršenja ljudskih prava u Libiji, to u zemlji nije objavljeno na sav glas. Kako kaže ministar odbrane, zbog odluke UN zamrznuti su svi poslovi sa Libijom, pa i projekat izgradnje Vojno-medicinske akademije u Tripoliju. Takođe, Dragan Šutanovac poručuje da ni jedan aktivni ili penzionisani pripadnik Vojske ne učestvuje u događajima u toj zemlji: " Povodom predloga odluke o ukidanju viza Libiji, predsednik skupštinskog Odbora za inostrane poslove Dragoljub Mićunović, kaže da se očigledno radi o nekom ranije zamišljenom projektu, ali i da uprkos nekih svojih političkih ili ekonomskih interesa, Srbija mora da vodi računa o tome da li pojedine zemlje priznaju i poštuju ljudska prava: " Konačno, iako je Srbija u Savetu UN za ljudska prava podržala mađarski predlog rezolucije o osudi masovnog kršenja ljudskih prava u Libiji, po rečima ministra za rad Rasima Ljajića, od toga ne treba praviti neku posebnu politiku na međunarodnom planu: Ipak, Dragoljuba Mićunovića čudi blago reagovanje Beograda na događaje u Libiji, čak i nakon reagovanja Saveta Bezbednosti i odluke Generalne skupštine UN da, zbog nasilja, suspenduje članstvo Libije u toj organizaciji.